বন্দনা লুথরা

বন্দনা লুথরা (জন্ম: ১২ই জুলাই ১৯৫৯) একজন ভারতীয় উদ্যোক্তা এবং ভিএলসিসি হেলথ কেয়ার লিমিটেডের প্রতিষ্ঠাতা।ভিএলসিসি এশিয়া, জিসিসি এবং আফ্রিকায় উপস্থিত একটি সৌন্দর্য এবং সুস্বাস্থ্যের ব্যবসা। তিনি প্রধানমন্ত্রী দক্ষতা উন্নয়ন যোজনা প্রকল্পের আওতায় প্রশিক্ষণ প্রদানের উদ্যোগে বিউটি অ্যান্ড ওয়েলনেস সেক্টর স্কিল কাউন্সিলের (বি ও ডাব্লুএসএসসি) চেয়ারম্যানও রয়েছেন। ২০১৪ সালে তিনি বিউটি অ্যান্ড ওয়েলনেস সেক্টর স্কিল কাউন্সিলের প্রথম সভাপতি নিযুক্ত হন। এটি ভারত সরকারের সহায়তাপ্রাপ্ত একটি প্রতিষ্ঠান এবং সৌন্দর্য শিল্পের জন্য দক্ষতা প্রশিক্ষণ দেয়। বন্দনা লুথরা ১৯৫৯ সালের ১২ই জুলাই নয়াদিল্লিতে জন্মগ্রহণ করেছিলেন। তাঁর বাবা ছিলেন একজন যান্ত্রিক প্রকৌশলী এবং তাঁর মা ছিলেন একজন আয়ুর্বেদিক চিকিৎসক যিনি অমর জ্যোতি নামে একটি দাতব্য উদ্যোগ চালাতেন। এটি তাকে জনজীবনে প্রভাবিত করতে অনুপ্রাণিত করেছিল এবং তাই, নয়াদিল্লিতে পলিটেকনিক ফর উইমেন থেকে স্নাতকোত্তর শেষ করে তিনি সৌন্দর্য, খাদ্য এবং পুষ্টি এবং ত্বকের যত্নে দক্ষতা অর্জনের জন্য ইউরোপে গিয়েছিলেন লুথরা ১৯৮৯ সালে নয়া দিল্লির সাফদারজং ডেভলপমেন্ট এরিয়ায় একটি বিউটি ও ওয়েলনেস সার্ভিস সেন্টার হিসাবে ভিএলসিসি শুরু করেছিলেন যা ডায়েটরি পরিবর্তন এবং অনুশীলন জীবন-ভিত্তিক ওজন নিয়ন্ত্রণ কর্মসূচির প্রবক্তা ছিল। বর্তমানে ভিএলসিসির শক্তিশালী জাতীয় এবং আন্তর্জাতিক উপস্থিতি রয়েছে। এটি ওজন নিয়ন্ত্রণ এবং সৌন্দর্য রক্ষা ও বৃদ্ধির নিমিত্ত যথাসথ পরামর্শ দিয়ে থাকে। (ত্বক, দেহ এবং চুলের চিকিৎসা এবং উন্নত চর্মরোগ এবং প্রসাধনী সমাধান) ভিএলসিসি ভারতে সৌন্দর্য এবং সুস্বাস্থ্যের পরিষেবা শিল্পের মধ্যে অন্যতম অগ্রণী সংস্থা। বর্তমানে দক্ষিণ এশিয়া, দক্ষিণ পূর্ব এশিয়া, জিসিসি অঞ্চল এবং পূর্ব আফ্রিকার ১৩ টি দেশে ১৩৩ টি শহরে ৩২৬ টি স্থানে তাদের কার্যালয় রয়েছে। পুষ্টি পরামর্শদাতা, চিকিৎসা পেশাদার, ফিজিওথেরাপিস্ট, কসমেটোলজিস্ট এবং বিউটি প্রফেশনাল সহ ৪,০০০ এর বেশি কর্মচারী সহ, ভিএলসিসি বাজারের অংশীদারি হিসেবে ভারতীয় সৌন্দর্য এবং সুস্বাস্থ্যের শিল্পে শীর্ষস্থানীয় বন্দনা খুশি নামক বেসরকারি প্রতিষ্ঠানের সহ সভাপতি, যারা টেলিমেডিসিন কেন্দ্র, ৩ হাজার শিশুর মধ্যাহ্নভোজন সুবিধা সহ একটি প্রতিকারমূলক স্কুল এবং একটি বৃত্তিমূলক প্রশিক্ষণের কেন্দ্র চালান। তিনি মোরারজি দেসাই জাতীয় যোগ কেন্দ্র র একজন সসস্য এবং প্রধানমন্ত্রীর প্রধানমন্ত্রী উন্নয়ন বিকাশ প্রকল্পের উপ-কমিটির সদস্য। তিনি অমর জ্যোতি দাতব্য ট্রাস্টের পৃষ্ঠপোষক, যারা নার্সারি থেকে অষ্টম শ্রেণিতে প্রতিবন্ধী শিশুদের অন্যান্য শিশুদের সাথে সমমানের প্রশিক্ষণের ধারণাটির সূচনা করেছিলেন। ট্রাস্টের দুটি বিদ্যালয়ে এখন শিশুদের সংখ্যা ৮০০ এরও বেশি। বন্দনা বাণিজ্য ও শিল্পে তার অবদানের জন্য ২০১৩ সালে ভারতের চতুর্থ সর্বোচ্চ অসামরিক সম্মান পদ্মশ্রী (ভারতের চতুর্থ সর্বোচ্চ বেসামরিক সম্মান) সহ কয়েক বছর ধরে শ্রেষ্ঠত্ব এবং উদ্যোক্তার জন্য অনেক পুরস্কার পেয়েছেন। অন্যান্য পুরস্কার হল: এশিয়ান বিজনেস লিডারস ফোরাম ট্রেলব্লেজার অ্যাওয়ার্ড ২০১২ সালে ২০১০ সালে এন্টারপ্রাইজ এশিয়া মহিলা উদ্যোক্তা বর্ষ পুরস্কার লুথরা এপিএসি অঞ্চলে (যার মধ্যে এশিয়া, অস্ট্রেলিয়া এবং নিউজিল্যান্ড অন্তর্ভুক্ত) ২০১৬র বিশিষ্ট বার্ষিক ফোর্বস পত্রিকায় ৫০জন মহিলা ব্যবসায়ীর তালিকায় ২৬তম স্থানে ছিলেন। তিনি ফরচুন ম্যাগাজিনের বার্ষিক ‘ভারতে ব্যবসায়ের সবচেয়ে শক্তিশালী মহিলা’ তালিকায় ২০১১ থেকে ২০১৫ অবধি টানা পাঁচ বছরের জন্য তালিকাভুক্ত ছিলেন "VLCC"। VLCC। ২০১৪। সংগ্রহের তারিখ ১৯ অক্টোবর ২০১৪।  "BBC Interview of VLCC Founder & Mentor Vandana Luthra"। BBC World News - YouTube video। ১৮ অক্টোবর ২০১৩। সংগ্রহের তারিখ ১৯ অক্টোবর ২০১৪।  "Anti-Obesity Entrepreneur Vandana Luthra Debuts On Asia's Power Businesswomen 2016 List"। dropout dudes (ইংরেজি ভাষায়)। ২০১৭-১১-২৭। সংগ্রহের তারিখ ২০২০-০৫-০৭।  "The queen of wellness in India – Dr Vandana Luthra"। Inventiva। [স্থায়ীভাবে অকার্যকর সংযোগ] "After-hours with the boss: Vandana Luthra"। Live Mint।  citation needed "Padma 2013"। The Hindu। ২৬ জানুয়ারি ২০১৩। সংগ্রহের তারিখ ১০ অক্টোবর ২০১৪।  Scott, Mary E.। "Asia's 50 Power Businesswomen 2016"। Forbes (ইংরেজি ভাষায়)। সংগ্রহের তারিখ ২০১৭-১২-০১।